title: Akmena
text: Akmena, Dongė aba Danė īr opės Vakarū Lietovuo. Prasėded Kretingas rajuonė, prī Mažūju Žalėmū suodas. Tek pėitvakariu krīptim, partek par Kretinga. Paskum tek Klaipiedas rajuono ė Klaipiedas miestė itek i Koršmarės. Ta īr dėdliausė Klaipiedas miesta opės. Terpokarė gadīnie Dongie liuob būt ousts. Šiuo gadīnie Dangie tonkiausē plaukiuo mažė laivalē, īr ėrkloutūju klobs. Dongie stuov prėšvartouts laivs Marėdėjanos.